钦定古今图书集成/理学汇编/学行典/第058卷 > 易经 > 《系辞》
## 钦定古今图书集成/理学汇编/学行典/第058卷 > 易经 > 《系辞》

知崇礼卑，

〈本义〉循理则礼卑，如地而业广。〈大全〉朱子曰：所谓德言盛，礼言恭，礼便是要极卑，故无物无个礼，虽于至微至细底事，皆当畏谨戒惧，唯恐失之，这便是礼之卑处。“礼仪三百，威仪三千”，无非卑底事，然又不是彊安排，皆是天理合如此。

《谦》以制礼。

〈大全〉朱子曰：礼主卑下，履也，是那践履处，所行若不由礼，自是乖戾，所以曰“履以和行。”谦又更卑下，所以节制乎礼。

物畜然后有礼，故“受之以《履》。”

〈大全〉平庵项氏曰：“履不训礼，人之所履，未有外于礼者，故以履为有礼也。”